Panc Keyey

Panc Keyey (The Five Families) namey organizasyoniyo ke rıstımê cı İtalyan-Amerikano  u serra 1930ıne ra heta ewro sûka New Yorki de raya illegali ra guriyeno, kar keno. Panc Keyeyi organizasyonê do illegalo u coka keyeyê ke kewnê inan miyan mafya vêniyenê. No organizasyon sûka New Yorki de raya illegale ra xo rê  zaf pere (qezenç) keno. Five Families, Amerikay Rocvetışi de organizasyono de tewr gırdo.

 Vêrde 
Rıçıkê Panc Keyeyan banliyoyê sûka New Yorki de terefê gangsterê Sicilyayıcan ra yeno. Tewr verên, inan amnanê serra 1931ıne de terefê gangstero ke İtalyano Salvatore Maranzo ra, mergê Joe Massarie ra tepeya organize biyê. Maranzo, dıma zi mafyaya xo de yew hiyerarşiye vıraşta u na hiyerarşiye de leteyê Underboss (patrono cêrên), Consigliere (polo raşt), Capo (serdar) u Soldato (esker) vıraştê. Cı rê zi namê Capo di tutti Capi (patronê patronan) dayo. Ebe Lucky Luciano yewiya kari kerda. Mergê Masserie de Luciano Maranzoy rê desteg dayo u hiyerarşiyê mafya de cayê xo be yewbinan ra eyni rêze de kerda. Mergê Masserie ra dıme Maranzo zi merdo u terefê Komisyonê Mafyayan ra, sistemê  patroniye eliminate biyo.

 Cay 
Ewro Panc Keyey, zaf cayê sûka New Yorki de karê kriminali (illegal) kenê. Karê inan, mıntıqanê New Yorkiyê binan ra gore Manhattan u Brooklyn de zafêrê. Genoves Manhattan, Bronx, Brooklyn u New Jersey de kar keno. Gambinos, Brooklyn, Queens, Staten Islan u Manhattan de kar keno. Bonanos Brooklyn u Staten Island de kar keno u tewr peyên zi Colombos Brooklyn u Long Island zi de kar keno.

 Ezay 
 Lucchese
 Genovese
 Gambino
 Colombo
 Bonanno

 Patronê Ewroyên 
 Bonano ra : Vincent Badalamenti
 Colombo ra : Carmine Persico (ebe Andrew Russoy ra kar keno)
 Gambino ra : Domenico Cefalu
 Genovese ra : Daniel Leo
 Lucchese ra : Steven Crea

Kategoriye:Mafya